
                                        З  А  П  О  В  Е  Д  № РД-05-367
                                                        
гр.Бургас,  30.05.2025 година

         На основание чл.89,
 чл.90, ал.1 и ал.2 и чл.91, ал.1 и ал.2 от Кодекса на труда, във връзка с чл.68, ал.6 от Закона за лечебните заведения,
Н А Р Е Ж Д А М:

1. Да се проведе конкурс за заемане на длъжността „СТАРША МЕДИЦИНСКА СЕСТРА/СТАРШИ МЕДИЦИНСКИ ЛАБОРАНТ, СТАРШИ РЕНТГЕНОВ ЛАБОРАНТ, СТАРША АКУШЕРКА, СТАРШИ РЕХАБИЛИТАТОР“   в „Университетска многопрофилна болница за активно лечение – Бургас” АД при условията на трудов договор за  срок от 3 /три/ години, съгласно структурата на дружеството:
1.1. дл. „старша медицинска сестра” на Отделение по вътрешни болести
1.2. дл.”старша медицинска сестра” на Отделение по ендокринология и болести на обмяната
1.3. дл. „старша медицинска сестра“ на Отделение по нефрология
1.4. дл.”старша медицинска сестра” на Отделение по хемодиализа
1.5. дл.”старша медицинска сестра” на Отделение по гастроентерология
1.6. дл.”старша медицинска сестра” на Отделение по кардиология
1.7. дл.“старша медицинска сестра“ на Първо отделение по хирургия

1.8. дл.„старша медицинска сестра“ на Второ отделение по хирургия

1.9. дл. „старша медицинска сестра“ на Клиника по съдова хирургия

1.10. дл.“старша медицинска сестра“ на Клиника по ортопедия и травматология

1.11. дл. „старша медицинска сестра“ на Отделение по неврохирургия

1.12. дл.“старша медицинска сестра“ на Клиника по урология

1.13. дл.“старша медицинска сестра“ на Клиника по УНГ болести

1.14. дл.“старша медицинска сестра“ на Отделение по очни болести

1.15. дл. „старша медицинска сестра“ на ОАИЛ

1.16. дл.“старша медицинска сестра“ на Първо отделение по педиатрия

1.17. дл.“старша медицинска сестра“ на Второ отделение по педиатрия

1.18. дл.“старша медицинска сестра“ на Отделение по нервни болести

1.19. дл.“старша медицинска сестра“ на Отделение по инфекциозни болести

1.20. дл.“старша медицинска сестра“ на Отделение по неонатология

1.21. дл.“старша акушерка“ на Отделение по гинекология

1.22. дл.“старша акушерка“ на Родилно отделение

1.23. дл.“старша медицинска сестра“ на Отделение по кожни и венерически болести

1.24. дл.“старши рентгенов лаборант“ на Отделение по образна диагностика

1.25. дл.“старша медицинска сестра“ на Мултипрофилно спешно отделение

1.26. дл.“старши медицински лаборант“ на Отделение по обща и клинична патология

1.27. дл.“старши медицински лаборант“ на Отделение по съдебна медицина и деонтология
1.28. дл.“старши медицински лаборант“ на Клинична лаборатория

1.29. дл.“старши медицински лаборант“ на Лаборатория по микробиология

1.30. дл.“старши рехабилитатор“ на Отделение по физикална и рехабилитационна медицина

1.31. дл.“старша медицинска сестра“ на Отделение за продължително лечение

1.32. дл.“старша медицинска сестра“ на Операционен блок

2. Конкурсът да се обяви писмено във вестник „Черноморски фар”, както и обявата за същия се постави на видно място в административната част на сградата на болницата. Текстът на обявлението е неразделна част от настоящата заповед.

3. Обявата се публикува в интернет в сайта на „УМБАЛ – Бургас” АД – град Бургас.

4. Изискванията за заемане на длъжността:

      Кандидати могат да бъдат лица, отговарящи на следните изисквания:

4.1. да притежават висше образование със специалност „медицинска сестра/ медицински лаборант/ рентгенов лаборант/ акушерка/рехабилитатор“;

4.2. да притежават висше образование – ОКС „бакалавър” или „магистър” по специалността „Управление на здравните грижи”;

4.3. да имат  3 /три/ години трудов стаж по специалността „медицинска сестра/медицински лаборант, рентгенов лаборант, акушерка, рехабилитатор” в лечебно заведение за болнична помощ;
4.4. да членуват в БАПЗГ

4.5. да притежават компютърна грамотност;

              4.6.да не са осъждани.
5. Начин за провеждане на конкурса: 
Първи етап – проверка за съответствие на подадените документи с изискванията на „УМБАЛ- Бургас“ АД;

Втори етап – оценяване на представения проект и събеседване с кандидата по защита на изготвения проект и нормативните документи в областта на здравеопазването и здравната реформа.
6. Необходими документи за участие в конкурса и срок за подаването им:

6.1. заявление за участие в конкурса;
6.2. професионална биография;

6.3.копие от диплома за завършено висше медицинско образование по съответната специалност;
6.4. копие от диплома за завършено висше образование – ОКС „бакалавър” или „магистър” по специалността „Управление на здравните грижи”;

6.5. документ удостоверяващ трудов стаж в лечебно заведение за болнична помощ;

6.6.  документи, удостоверяващи следдипломна квалификация – препоръчително;

6.7.медицинско удостоверение – в оригинал;

6.8. медицинско свидетелство от Център за психично здраве  – в оригинал;

6.9. свидетелство за съдимост – в оригинал;

6.10. удостоверение за членство в БАПЗГ;
6.11. Писмен идеен проект развит по зададената тема, представен в 2 оригинални екземпляра.

„Управление на здравните грижи в клиника/ отделение/ лаборатория за тригодишен период от време, в условията на конкурентна среда, кадрови и финансов недостиг“.
 Необходимите за участието в конкурса документи се подават в общ непрозрачен запечатан плик, надписан с името на кандидата, адрес, телефон за връзка и  длъжността, за която кандидатства. В този плик се поставят два запечатани непрозрачни плика, обозначени с надпис „Плик 1“ – съдържащ необходимите документи за участие и „Плик 2“ – съдържащ идеен проект – 2 броя.
Запечатаният плик се входира в Деловодството на „УМБАЛ – Бургас” АД – град Бургас в 30-дневен срок, считано от деня следващ датата на публикуване на обявата. В случай, че срокът изтича в неработен ден, за последен ден на срока се счита първият работен ден след изтичането му.

Ежедневно в края на работния ден служителите от служба „Деловодство” предават на административния сътрудник на Изпълнителния директор внесените през деня документи за участие в конкурса.
7. При подаване на документите кандидатите имат право да получат в Отдел „Човешки ресурси, СДО и научна дейност” на „УМБАЛ – Бургас” АД следните документи:

7.1. Писмена длъжностна характеристика за длъжността ”старша медицинска сестра/старши медицински лаборант, старши рентгенов лаборант, старша акушерка, старши рехабилитатор/, което те удостоверяват с подпис и дата, положени на бланката;
7.2. Статистически данни за дейността на отделението/лабораторията за периода 2022 – 2024 година.
7.3. Икономически данни за дейността на отделението/лабораторията за периода 2022 – 2024 година.
8. В 2/дву/-дневен срок /работни дни/ след изтичане на срока за подаване на документите, със заповед на Изпълнителния директор се назначава комисия за извършване преценка по допускане участието в конкурса. Комисията в 7/седем/-дневен срок /работни дни/ от назначаването й се произнася с решение в писмен протокол по допускането за участие в конкурса на кандидатите, внесли документи.
На недопуснатите в конкурса се съобщава писмено съображенията за отказа. Те имат правата по чл.93, ал.2 от КТ – да направят възражение пред работодателя, обявил конкурса, който в 3 /три/-дневен срок от получаване на възражението решава въпроса окончателно.
     На допуснатите в конкурса се съобщава писмено датата, часа и мястото за провеждане на конкурса, вкл. и събеседването.

9.  Назначена от Изпълнителния директор комисия провежда конкурса чрез оценка на проекта и събеседване.

9.1. комисията разглежда и оценява писмения проект с оценка от 2 до 6  с точност до 0.25;

     9.2. комисията осъществява събеседване с кандидата по представения от него проект с оценка от 2 до 6 – с точност до 0.25;

     9.3. комисията осъществява събеседване с кандидата по нормативната база в областта на здравеопазването и здравната реформа с оценка от 2 до 6 – с точност до 0.25.
Оценките се приравняват към точковата система, като оценка 4,50 носи 10 точки на кандидата. Всяко повишаване на оценката с по 0,25 добавя по 2 точки по съответната позиция.
10. Комисията класира само успешно издържалите конкурса. Издържали конкурса се считат кандидатите, получили оценки най-малко 4.50 по всяка от позициите на т.9.1, т.9.2. и т.9.3.

11. Резултатът от конкурса се обявява чрез съобщение писмено на участвалите в него в 3/три/-дневен срок от деня, в който е приключило провеждането на конкурса.
12. Трудовото правоотношение възниква с лицето, което е получило най-голям сбор от точки по позиции т.9.1, т.9.2 и т.9.3 и е класирано на първо място за длъжността, за която е кандидатствало по реда на т.1 от деня, в който е получило съобщението за резултата, при условията на чл.96 от Кодекса на труда.

13. Неразделна част от тази заповед е обявлението за конкурса.
Изпълнението на настоящата заповед възлагам на Ирена Петкова – главен юрисконсулт и Росица Андреева – началник Отдел „ЧР, СДО и научна дейност“.
      Препис от настоящата заповед да се връчи Ирена Петкова – главен юрисконсулт, Отдел „Човешки ресурси”, както и  да се постави на видно място в административната част на сградата на „УМБАЛ – Бургас” АД в деня на публикуването на обявата в местната преса, за което да се състави протокол.






ИЗПЪЛНИТЕЛЕН ДИРЕКТОР







„УМБАЛ – БУРГАС” АД: 





    /ДОЦ.Д-Р Б.МИРАЗЧИЙСКИ, ДМ/
/ра
